வாள் நுதல் கொடிச்சி மாதர் மகவொடு, தவழும் மாதோ! 7 அஞ்சனக் கிரியின் அன்ன அழி கவுள் யானை கொன்ற வெஞ் சினத்து அரியின் திண் கால் சுவட்டொடு, - விஞ்சை வேந்தர் குஞ்சி அம் தலத்தும், நீலக் குல மணித் தலத்தும், - மாதர் பஞ்சி அம் கமலம் பூத்த பசுஞ் சுவடு உடைத்து மன்னோ. 8 செங் கயல் அனைய நாட்டம் செவி உறா, முறுவல் தோன்றா, பொங்கு இருங் கூந்தல் சோரா, புருவங்கள் நெரியா, பூவின் அம் கையும் மிடறும் கூட்டி, நரம்பு அளைந்து, அமுதம் ஊறும்